Flensburq
Flensburq (alm. Flensburg‎, Almanca tələffüz: [ˈflɛnsbʊʁk]  ( dinlə); a. alm. ‎və dan. Flensborg, q.friz Flansborj) — Almaniyanın ən şimal şəhəri. Şlezviq-Holşteyn əyalətinin şimalında yerləşən azad şəhərdir (kreisfreie Stadt). Flensburq Cənubi Şlezviq bölgəsinin mərkəzidir. Kil və Lübekdən sonra Şlezviq-Holşteynin üçüncü ən böyük şəhəridir. Flensburq şəhər mərkəzi Danimarka sərhədindən təxminən 7 kilometr (4 mil) yerləşir.